**Τα Γράμματα και Η Τέχνη**

Α) Τα γράμματα :

Κατά την αρχαϊκή Εποχή:

οι ποιητές στρέφονται στην ποίηση του Ησιόδου (διδακτική ποίηση), όπου εξιστορείται η δημιουργία του κόσμου (Θεογονία) και δίνονται συμβουλές και οδηγίες για τη ζωή των ανθρώπων (Έργα και Ημέραι).

εμφανίζεται και σταδιακά επικρατεί η λυρική ποίηση: ποιητές αποδίδουν τα ποιήματά τους με τη συνοδεία λύρας ή αυλού και ενδιαφέρονται περισσότερο για τον εσωτερικό κόσμο του ανθρώπου.

σημειώνεται ανάπτυξη των επιστημών κυρίως της φιλοσοφίας, της αστρονομίας, των μαθηματικών κ.ά. )

Β) Αρχιτεκτονική:

ανέγερση λίθινων, μνημειακών ναών. ΟΙ ναοί της αρχαϊκής περιόδου θυμίζουν το μυκηναϊκό μέγαρο και χτίζονται με δυο ρυθμούς: τον δωρικό και τον ιωνικό.

Γ) Γλυπτική:

χαρακτηριστικά δημιουργήματα της αρχαϊκής περιόδου είναι οι Κούροι (ανδρικά αγάλματα) και οι Κόρες (γυναικεία αγάλματα).

Δ) Κεραμική:

την αρχαϊκή περίοδο στα μεγάλα κέντρα της εποχής, κυρίως στην Αθήνα και στην Κόρινθο αναπτύσσονται δύο τεχνικές διακόσμησης των αγγείων. Πρόκειται για αγγεία μελανόμορφα (οι μορφές είναι μαύρες συνήθως σε κοκκινωπή επιφάνεια) ή αγγεία ερυθρόμορφα (μορφές ερυθρές πάνω σε μαύρη επιφάνεια).